ขับรถผ่านร้านนี้ทีไรเห็นคนเยอะตลอด ร้านติดริมถนนโชคชัย4ฝั่งซอย49 ขายช่วงเย็นไปจนดึก ร้านแบบเปิดโล่งหลังคาสูง2คูหาติดไฟสว่างเห็นชัด มีรถเข็นติดป้ายชื่อร้านสังเกตง่ายค่ะ จอดรถริมถนนได้ทั้งสองฝั่งเลย

เมื่อวานได้โอกาสชิมแล้ว เดินเข้าร้านคนเต็มทุกโต๊ะ มีโต๊ะประมาณ30ที่สำหรับ2-4ที่นั่ง โชคดีมีคนทานเสร็จจ่ายเงินแล้วเลยได้นั่ง เมนูติดอยู่บนผนังง่ายๆไม่ได้บอกว่ามีเส้นอะไรบ้าง บอกแค่เย็นตาโฟ ก๋วยเตี๋ยวต้มยำ เกาเหลา ก๋วยจั๊บ และน้ำผลไม้ปั่นหลายเมนู 

สั่งอาหารด้วยการจดรายการที่สั่งและเบอร์โต๊ะ แล้วยื่นให้พนักงาน ใช้เวลาทำค่อนข้างนาน15-20นาทีได้ มีคนลวกเส้น1คน คนใส่เครื่อง1คน ที่เหลือรอเสริฟ 

ชามไม่ใหญ่ เย็นตาโฟซอสอร่อยรสไม่จัดเกินไป เครื่องอย่างละนิดกุ้งทอดกรอบดีตัวไม่ใหญ่ อร่อยใช้ได้ในราคาชามละ40บาท
ก๋วยเตี๋ยวเส้นเล็กต้มยำน้ำขลุกขลิกออกหวานกลิ่นถั่วลิสงคั่วแรงไปหน่อย เกาเหลาผักบุ้งสะอาดลวกมาสุกกรอบดี น้ำดื่มขวดละ15บาท น้ำแข็งแก้วละ1บาทค่ะ



